ז'אן ויקטור מארי מורו (בצרפתית: Jean Victor Marie Moreau; 14 בפברואר 1763 - 2 בספטמבר 1813), גנרל צרפתי בולט בימי מלחמות צרפת המהפכנית. פיקד על הצבאות הצרפתיים במלחמתה נגד הקואליציה האנטי צרפתית הראשונה והשנייה. בהמשך הדרך הסתכסך עם הדירקטורט ועזר לנפוליאון ולקבוצת קושרים לתפוס את השלטון בהפיכת 18 בברימר. עם הזמן הסתכסך גם עם נפוליאון וגורש לארצות הברית ממנה חזר כדי לקחת חלק במלחמתה של הקואליציה האנטי צרפתית השישית, הפעם בצד בעלות הברית. נפצע אנושות בקרב דרזדן ומת כמה ימים לאחר מכן.